"Setswana Puo ya Gae (HL)/P2 19 DBE/Ngwanaitseele 2020 SC/NSC – Kaedi Ya Go Tshwaya KAROLO YA C: TERAMA POTSO 16: POTSO YA TLHAMO MATSAPA DI A TSAYA KAE? – SS Mokua ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. 'SEKOROPOLAPA' – SS Mokua  Tlhagiso e e reng go palelwa ga ga Nkefi go tsaya ditshwetso tse di maleba mo botshelong go nnile le ditlamorago tse di sa jeseng di welang, ke boammaaruri jo bo se nang bana ba phefo.  Nkefi o palelwa ke go tsaya ditshwetso tse di maleba ka go lebala fa a gola, e bile nako e sa mo emele ka ntlha ya go jela monakaladi wa kobolela ruri.  Mafenya o ipala mabala a kgaka mo go Nkefi, mme ena o gana go ratana le ena, ntlha ya gagwe e le fa Mafenya e se wa maemo a gagwe. O dira se ka ntlha ya fa a lebeletse dikhumo tsa lefatshe tse a nang natso jaaka fa rraagwemogolo e le kgosi mo Lefurutshe a sa tlhoke sepe gonne a na le madi le ntlo e e leng ya gagwe.  Nkefi o tshotse tshwetso ya go sa ratane le Mafenya ka a ne a sa lemoge fa a tlhoka mokapelo wa nnete mo botshelong.  O ne a lebetse gore mo botshelong go na le nako ya bonyana, nako ya bokgarabe le nako ya bogodi. Nako ya bokgarebe e felela e le ya botsofe, e o tlhokang go ka tlhokomelwa ke motho yo o go ratang. Nako eo fa e fitlhile, ditšhelete tse di tletseng mo ntlong di ka se go direle sepe go batlega lerato le le bothitho la motho yo o ka go gomotsang, Nkefi o ne a tlhoka motho yo o ka mo emang nokeng. Go ne go se ope yo o tlaa mo gomotsang ka a tsere tshwetso ya go bitsa Mafenya sekoropolapa. Se e tota e le bopaki jo bo feletseng jwa ga Nkefi go tsaya ditshwetso tse di fosagetseng.  Mosadi fa a inama o a bo a ikantse motlokolo, Nkefi o ne a ikantse lefela ka ntlha ya ditshwetso tse di seng maleba tsa dikhumo le go ratana le monna wa lelapa.  Nkefi o gana go ratana le Mafenya, mme o tswelela pele go ratana le Ntope, monna wa lelapa, se se mo kgoreletsa go iponela mokapelo yo e leng wa gagwe a le mongwe nako e santse e mo letla.  O gogela Ntope kwa ga gagwe ka dikhumo tsa gagwe a sa lebelele gore ke nako ya go ipetlela botshelo jo e leng jwa gagwe, ka se a se dirang ka go rata monna wa motho, e le go lala mo mokgorong o sa tswalwa gonne Ntope e se monna wa gagwe.  O palelwa ke go tsaya tšhono e a nang le yona ka nako e, a lebala gore ka moso o tlaa lelela nako e a tshamekileng ka yona a setse e le lefetwa, mme a gopola le ena motho yo a neng a mmitsa sekoropolapa.  O tlhakatlhakantse lelapa la ga Ntope, mme fela seno ga se a ka sa tsenya tlhalano magareng ga bona. Seno ke sesupo sa gore o ne a itshenyetsa nako ka monna wa lelapa ka ga a ka a tlogela mogatse.  O simolola go itharabologelwa morago ga gore Ntope a amege mo kotsing ya sejanaga, a be a tlhokafala. Kwalololo e ileditswe Phetla"